ai4bharat/Pralekha huggingface dataset:
وزیراعظم کا دفتر
وزیر اعظم نے سی ایس شیوالی کے انتقال پر تعزیت کا اظہار کیا
نئی دہلی،22 مارچ،2019؍وزیر اعظم جناب نریندر مودی نے جناب سی ایس شیوالی کے انتقال پر تعزیت کا اظہار کیا۔
وزیر اعظم نے اپنے پیغام میں کہا ہے کہ میں کرناٹک کے وزیر جناب سی ایس شیوالی کے اہل خانہ اور حامیوں کے ساتھ تعزیت کا اظہار کرتا ہے۔ جناب شیوالی کو کرناٹک کے لئے ان کی خدمات کے لئے یا د کیاجائے گا۔ بھگوان ان کی آتما کو شانتی دے۔
م ن۔و ا ۔ن ع
U: 1650
(Visitor Counter : 51
وزارت دفاع
بھارت اور جاپان نے دونوں ملکوں کی افواج کے درمیان سپلائی اور خدمات کی باہمی فراہمی سے متعلق معاہدے پر دستخط کئے
نئی دہلی، 10 ستمبر 2020، بھارت اور جاپان نے بھارت کے مسلح دستوں اور جاپان کے سیلف ڈیفنس فورسز کے درمیان سپلائیز اور خدمات کی باہمی فراہمی سے متعلق دو ملکوں کے درمیان ایک معاہدے پر دستخط کئے۔ معاہدے پر گزشتہ روز یہاں دفاعی سکریٹری ڈاکٹر اجے کمار اور جاپان کے سفیر جناب سوزوکی ستوشی نے دستخط کئے۔
اس معاہدے سے دو طرفہ تربیتی سرگرمیاں اقوام متحدہ بحالی امن کی کارروائی ، انسانی بین الاقوامی ریلیف اور دیگر باہمی طور پر متفقہ سرگرمیوں کے ساتھ ساتھ بھارت اور جاپان کے مسلح دستوں کے درمیان سپلائز اور خدمات کی باہمی فراہمی میں قریبی تعاون کے لئے فریم ورک تیار ہوگا۔
اس معاہدے سے بھارت اور جاپان کے مسلح دستوں کے درمیان تعاون میں اضافہ ہوگا جس سے دونوں ملکوں کے درمیان خصوصی اسٹریٹجک اور عالمی شراکت داری کے تحت دو طرفہ دفاعی تعلقات میں مزید اضافہ ہوگا۔
۔۔۔۔۔۔۔۔۔۔۔
م ن۔ ا گ۔ن ا۔
U-5254
(Visitor Counter : 156
کامرس اور صنعت کی وزارتہ
مرکزی وزیر جناب پیوش گوئل نے فرانس کے بیرون تجارت، معاشی سرگرمیوں اور بیرون ملک فرانسیسی شہریوں کے امور کے وزیر اولیور بیش سے ملاقات کی
تجارت و صنعت، امور صارفین، خوراک اور عوامی تقسیم اور ٹیکسٹائل کے مرکزی وزیر جناب پیوش گوئل نے کل اپنے دورے کے ایک حصے کے طور پرفرانس کے بیرون تجارت ، معاشی سرگرمیوں اور بیرون ملک فرانسیسی شہریوں کے امور کے وزیر جناب اولیور بیش سے ملاقات کی۔
دونوں وزراء نے اپنی اپنی معیشت کی صورتحال حالت پر تبادلہ خیال کیا جہاں مسٹر بیش نے اس بات پر روشنی ڈالی کہ فرانس میں یورو زون میں افراط زر کی شرح سب سے کم 5.2 فیصد ہے، جو یورپی یونین کے دیگر ممالک کی اوسط کا نصف ہے۔ بیروزگاری 7 فیصد رہی اور 2022 میں جی ڈی پی کی شرح نمو 2.6 فیصد رہی۔ اس سال کے لیے متوقع شرح نمو 0.6-1 فیصد رہنے کی امیدہے۔
جناب گوئل نے بتایا کہ ہندوستانی معیشت مستحکم ہے۔ ہندوستان میں مہنگائی دوہرے ہندسے پرہے اور اب ہم دوہرے ہندسے سے 6-6.5 فیصد پرہیں۔انہوں نے بتایا کہ اس سال شرح نمو جی ڈی پی کا 6.8 فیصد رہی ہے اور معمول کی شرح میں 13 فیصد کااضافہ ہوا ہے۔
انہوں نے کہا کہ تجارت بڑھ رہی ہے اور بہت کچھ کیاجانا باقی ہے۔ رافیل کی خریداری اور حالیہ ایئربس آرڈر کے ساتھ، اس شراکت میں مزید اضافہ ہوا ہے۔ جناب بیش نے کہا کہ دو طرفہ تجارت 2021-22 میں 15.1 بلین امریکی ڈالر تھی، جو گزشتہ دہائی میں دوگنی ہو گئی ہے۔ فرانس سے 10 ارب امریکی ڈالر کی ایف ڈی آئی کی گئی ہے جو ہندوستان میں سب سے اعلی غیر ملکی سرمایہ کار ہے۔ انہوں نے مزید کہا کہ فرانسیسی کمپنیاں ہندوستان میں سرمایہ کاری کرنے کی خواہاں ہیں۔
انہوں نے یہ بھی کہا کہ ہندوستانی کمپنیاں فرانس میں سرمایہ کاری میں اضافہ کر رہی ہیں اور اس وقت تقریباً 300 ملین یورو کی سرمایہ کاری ہوئی ہے۔ جناب گوئل نے اس بات پر روشنی ڈالی کہ زبان کی رکاوٹوں کو توڑ کر تجارت کو مزید وسعت دی جا سکتی ہے۔
دونوں وزراء نے ہندوستان۔ یوروپی یونین ایف ٹی اے مذاکرات سے متعلق ترجیحی شعبوں پر تبادلہ خیال کیا ،جہاں مارکیٹ تک رسائی سے متعلق مسائل پر غور وخوض کیا گیا۔ جناب گوئل نے اس بات پر مزید روشنی ڈالی کہ ہندوستان اگلے 10 سالوں میں 2000 کمرشل ہوائی جہاز خریدنا چاہتا ہے اور گھریلو اور بین الاقوامی مانگ کو پورا کرنے کے لئے ہندوستان کے پاس تجارتی طیارے بنانے کا بہت زبردست موقع ہے۔
دونوںوزراء نے ورلڈ ٹریڈ آرگنائزیشن میں باہمی دلچسپی کے امور پر بھی تبادلہ خیال کیا۔
جناب بیش نے ہندوستان میں فرانسیسی کمپنیوں کی براہ راست سرمایہ کاری پر مزید بات کی اور بتایا کہ بنیادی ڈھانچے، قابل تجدید توانائی اور نقل و حمل میں باہمی مواقع موجود ہیں۔ انہوں نے اس بات روشنی ڈالی کہ فرانس نے کوچی، ناگپور اور احمد آباد میں عوامی منصوبوں کی حمایت کی ہے۔
جناب گوئل نے اگست 2023 میں جی 20 تجارتی وزراء کی میٹنگ کے موقع پر فرانسیسی برادری کے ساتھ بیش بیش کو ہندوستان آنے کی دعوت دی۔
وزیراعظم کا دفتر
من کی بات میں وزیر اعظم نے آتم نربھر بھارت ایپلی کیشن اختراعی چیلنج کے تحت تیار کردہ ایپس کی تعریف کی
نئی دہلی،30 اگست ، وزیر اعظم جناب نریندر مودی نے من کی بات کے تازہ ترین خطاب میں کہا ہے کہ نوجوانوں نے آتم نربھر بھارت ایپس اختراعی چیلنج میں جوش وخروش سے حصہ لیا ہے۔انھوں نے واضح کیا کہ دوسری سطح اور تیسری سطح کے شہروں کے نوجوانوں نے تقریباً دو تہائی اندراجات کیے ہیں۔ انھوں نے مزید کہا کہ مختلف زمروں میں تقریباً دو درجن ایپس کو اعزازات دیئے گئے ہیں۔ ا نھوں نے سامعین سے کہا کہ وہ ان ایپس سے اپنے آپ کو واقف کرائیں اور ان کے ذریعے رابطہ کریں۔
وزیر اعظم نے ان میں سے بہت سے ایپس کے بارے میں تبادلہ خیال کیا جن میں کٹوکی کڈز لرننگ ایپ، بچوں کے لیے ایک انٹر ایکٹو ایپ، کوکونامی مائیکرو بلاگنگ پلیٹ فارم کے لیے ایپ، نوجوانوں میں مقبولیت حاصل کرنے والا چنگاری ایپ، کسی بھی سرکاری اسکیم کے بارے میں درست معلومات حاصل کرنے کے لیے آسک سرکار ایپ اور فٹنیس کا اسٹیپ سیٹ گو نامی ایپ شامل ہیں۔
وزیر اعظم نے کہا کہ آج چھوٹے پیمانے پر یہ پہل کل بڑی کمپنیوں میں تبدیل ہوجائے گی اور دنیا میں ہندوستان کی علامت بنے گی۔ انھوں نے مزید کہا کہ ہمیں یہ نہیں بھولنا چاہیے کہ آج دنیا میں جو بڑی کمپنیاں ہیں وہ بھی کبھی اسٹارٹ اپس کمپنیاں تھیں۔
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری مہم کے تحت اب تک73.05 کروڑ ٹیکے لگائے جاچکے ہیں
گذشتہ 24 گھنٹوں میں 33,376 نئے معاملے سامنے آئے ہیں
زیر علاج مریضوں کی شرح مجموعی معاملوں کا 1.18 فیصد ہے
بھارت میں زیر علاج مریضوں کی تعداد فی الحال3,91,516ہے
فی الحال شفایابی کی شرح97.49 فیصد ہے
گذشتہ 24 گھنٹوں کے دوران32,198مریض شفا یاب ہوئے ہیں،جس سے شفایایاب ہونے والے مریضوں کی تعداد بڑھ کر3,23,74,497 ہوگئی ہے
متاثرہ مریضوں کی ہفتہ واری شرح ہے جو گذشتہ78 دنوں سے 3 فیصد سےکم ہے
متاثرہ مریضوں کی یومیہ شرح  ہے، جو پچھلے 12 دنوں سے 3 فیصد کم ہے
مجموعی طور پر اب تک 54.01کروڑ ٹیسٹ کئے جاچکے ہیں
ریلوے کی وزارت
مال برداری کے اعداد وشمار لگاتار متاثر کررہے ہیں اور گزشتہ برس کے مقابلے میں ریلویز کیلئے اکتوبر کے پہلے ہفتے میں کمائی اورلدائی کے لحاظ سے کافی آگے بڑھ رہے ہیں
اس سال مال کی لدائی میں 18فیصد کا اضافہ جبکہ مال برداری سے کمائی بھی گزشتہ سال کی اسی مدت کی کمائی کے مقابلے میں 250.71 کروڑ روپئے زیادہ ہیں
اکتوبر 2020 کے مہینے میں 8 اکتوبر 2020 تک بھارتی ریلویز کی لوڈنگ 26.14 ملین ٹن رہی جو گزشتہ سال کی لوڈنگ 22.1 ملین ٹن کے مقابلے 18فیصد زیادہ ہے
تمام سطح پر اسٹیک ہولڈروں کے مابین اشتراک وتعاون کو مزید بہتر بنانے اور لوڈنگ کو مزید بہتر بنانے کیلئے سیکٹر مخصوص میٹنگیں منعقد کی جارہی ہیں
گزشتہ ایک ہفتے کے دوران سیمنٹ، کوئلہ، بجلی، اسٹیل، خام لوہا اور آٹو موبائل کے صنعتی لیڈروں کے ساتھ میٹنگوں کا انعقاد
ریلویز کے ذریعے مال برداری کو مزید پُرکشش بنانے کیلئے متعدد مراعات/ڈسکاؤنٹس دیے جارہے ہیں
مال برداری کے اعداد وشمار لگاتار متاثر کررہے ہیں اور گزشتہ برس کے مقابلے میں ریلویز کیلئے اکتوبر کے پہلے ہفتے میں کمائی اورلدائی کے لحاظ سے کافی آگے بڑھ رہے ہیں۔
مشن موڈ میں اکتوبر 2020 کے مہینے کیلئے 8 اکتوبر 2020 گزشتہ برس کی لدائی اور کمائی سے تجاویز کرگئی۔
اکتوبر 2020 کے مہینے میں 8 اکتوبر 2020 تک بھارتی ریلویز کی لوڈنگ 26.14 ملین ٹن رہی جو گزشتہ سال کی اسی مدت کی لوڈنگ 22.1 ملین ٹن کے مقابلے 18فیصد زیادہ ہے۔اس مدت کے دوران بھارتی ریلویز نے سامان کی لوڈنگ سے 2477.07 کروڑ روپئے کمائے جو کہ گزشتہ سال کی اسی مدت کی کمائی 2226.36 کروڑ روپئے کے مقابلے میں 250.71 کروڑ روپئے زیادہ ہے۔
اکتوبر 2020 کے مہینے میں 8 اکتوبر 2020 تک بھارتی ریلویز کی لوڈنگ 26.14 ملین ٹن رہی جس میں 11.47 ملین ٹن کوئلہ ، 3.44 ملین ٹن خام لوہا، 1.28 ملین ٹن غذائی اجناس،1.5 ملین ٹن کھاد اور 1.56 ملین ٹن سیمنٹ  شامل ہیں۔
یہاں یہ بات قابل ذکر ہے کہ ریلویز کے ذریعے مال برداری کو مزید پُرکشش بنانے کیلئے متعدد مراعات/ڈسکاؤنٹس دیے جارہے ہیں۔
واضح رہے کہ مال برداری کی نقل وحرکت میں بہتری کو ادارہ جاتی بنایا جائے گا اور آئندہ صفر پر مبنی نظام الاوقات میں شامل کیا جائیگا۔
کووڈ-19 کو بھارتی ریلویز نے اپنی ہمہ جہت صلاحیتوں اور کارکردگیوں کو بہتر بنانے کیلئے ایک موقع کے طور پر استعمال کیا ہے۔
-----------------------
م ن۔م ع۔ ع ن
U NO: 6243
(Visitor Counter : 79
وزارت دفاع
ایرو انڈیا
بحریہ کی ہوابازی کو بااختیار اور خودکفیل بنانا
ایرو انڈیا 2023 کی دو سالہ تقریب 13 سے 17 فروری کے دوران بنگلورو کے ایئر فورس اسٹیشن یلہنکا میں منعقد ہوگی۔ یہ تقریب صنعت کو اپنے جدید ترین آلات، ہیلی کاپٹروں اور ہوائی جہازوں کی نمائش کے لیے ایک پلیٹ فارم فراہم کرے گی ۔ یہ دفاعی اہلکاروں کو او ای ایم کے نمائندوں کے ساتھ گفت و شنید کرنے اور ان مصنوعات پر براہ راست تجربہ حاصل کرنے کا موقع بھی فراہم کرے گی جن کا مستقبل میں مسلح افواج میں شمولیت کا تصور کیا گیا ہے۔
آتم نربھرتا کے حصول کے ملک کے نشانے کی جستجو میں، بھارتی بحریہ نے حال ہی میں دیسی طیارہ بردار بحری جہاز آئی این ایس وکرانت پر سیدی ٹکنالوجی کا مظاہرہ کرنے والے لڑاکا طیارے ایل سی اے  کو اتارا ہے۔ طیارے کو بھارتی بحریہ کے آزمائشی پائلٹ نے اڑایا تھا۔ یہ خاص صلاحیت بھارتی بحریہ کے آتم نربھر بھارت کے طویل مدتی وژن کا نتیجہ ہے۔
ایرو انڈیا 2023 کے دوران بھارتی بحریہ کئی سرگرمیوں میں حصہ لے رہی ہے۔ تقریب کے دوران دیسی طیارے اے ایل ایچ ایم کے تھری اور ایم آر ایئرکرافٹ پی 8 آئی بالترتیب فلائی پاسٹ اور اسٹیٹک ڈسپلے میں حصہ لیں گے۔ آتم نربھرتا کے تناظر میں سی ایم ڈی ایچ اے ایل کے ذریعے چیف آف دی نیول اسٹاف کو مگ 29کے طیاروں کے انجنوں کی مرمت کے لیے حوالہ دستاویز کے طور پر استعمال کرنے کے لیے ایچ اے ایل کے ذریعہ تیار کردی ایک خصوصِ گرافک فوٹو ایسے پیش کیا جائے گا۔ اس کے علاوہ مصنوعی ذہانت کا استعمال کرتے ہوئے مگ 29کے طیاروں کے ہیلتھ یوز اینڈ مانیٹرنگ سسٹم  کا تجزیہ کرنے کے ایک پروجیکٹ کو ڈی آر ڈی او کے ذریعہ 'لانچ آف نیو ٹیکنالوجی' کے حصے کے طور پر شامل کیا گیا ہے۔ اس سے اعداد و شمار کے تجزیے کے وقت میں نمایاں کمی آئے گی جس کے نتیجے میں طیاروں کی تیزی سے تبدیلی ہوگی اور احتیاطی دیکھ بھال کے لیے بہتر پیش گوئی ہوگی۔ ڈی ڈی پی کے تعاون سے بھارتی بحریہ کے ذریعے 'ایرو آرمامنٹ پائیداری میں آتم نربھرتا' کے موضوع پر ایک سیمینار کا انعقاد کیا جا رہا ہے۔ یہ سمینار وزارت دفاع، صارف، دیکھ بھال کرنے والے، کیو اے ایجنسیوں، ڈی آر ڈی او، ڈی پی ایس یو اور بھارتی صنعت کے اہم اسٹیک ہولڈرز کو ایک پلیٹ فارم فراہم کرے گا تاکہ وہ مسلح افواج کے ساتھ ہونے والے میزائلوں کی تیاری کے لیے حکومت کی پہل اور آئندہ کے طریقوں پر تفصیلی تبادلہ خیال کرسکیں۔
آتم نربھرتا حاصل کرنے کے لیے آئی این کی کوششوں میں اکیڈیمیا اور صنعت کے ساتھ مسلسل وابستگی توجہ کا مرکز رہی ہے۔ اس سلسلے میں مختلف تعلیمی اداروں اور اہم صنعتی شراکت داروں کے درمیان علم اور وسائل کے تبادلے کے لیے مفاہمت نامے پر دستخط کیے گئے ہیں۔ ایرو انڈیا 2023 کے دوران دو بڑے شراکت دار یعنی اسرو اور میسرز اے وی آئل کو 'بندھن' پروگرام کے حصے کے طور پر ایم او یو کے ذریعے شامل کیا جا رہا ہے۔
گذشتہ برسوں کے دوران وسعت اور شدت میں اضافے کے بعد، ایرو انڈیا نیول ایوی ایشن کی ترقی اور بااختیار بنانے اور ملک کی دفاعی افواج کی آتم نربھرتا کی سمت میں ایک اور قدم ثابت ہوگا۔
وزارت دفاع
آتم نربھر بھارت : آئی ڈیکس – ڈی آئی او نے آبدوزوں کی آواز اور نقل و حرکت کا پتہ لگانے سے متعلق قابل توسیع موبائل اینٹی سب مرین وارفیئر ٹریننگ ٹارگٹ کے لئے اختراعی جدت کی خاطر 150ویں معاہدے پر دستخط کئے
دفاعی پیداوار کے محکمے کے اہم اقدام ، انوویشنز فار ڈیفنس ایکسیلنس  نے اپنے 150ویں معاہدے پر دستخط کے ساتھ ایک سنگ میل طے کیا ہے۔ یہ معاہدہ ڈیفنس انڈیا اسٹارٹ اپ چیلنج  اسپرنٹ ایڈیشن کے بھارتی بحریہ کے پروجیکٹ سے متعلق ہے۔ اس چیلنج کا عنوان ’ قابل توسیع موبائل آبدوز شکن وار فیئر  ٹریننگ ٹارگیٹ  ‘ ہے ، جو آبدوزوں کی آواز اور نقل و حرکت کا پتہ لگانے کے قابل ہے اور اس مقابلے کو جیتنے والی کمپنی کا نام الٹائر انفرا سیک پرائیویٹ لمیٹیڈ ، پونے ہے ۔
اس معاہدے پر جوائنٹ سکریٹری  اور ایڈیشنل سی ای او/ڈی آئی او جناب انوراگ باجپئی نے الٹائر انفراسیک پرائیویٹ لمیٹیڈ کے سی ای او جناب انل آنند کے ساتھ 21 دسمبر ، 2022 ء کو نئی دلّی میں دفاع کے سکریٹری جناب گریدھر ارامانے اور دیگر سول اور ملٹری کے سینئر عہدیداروں کی موجودگی میں دستخط کئے ۔ آئی ڈیکس نے 26 جولائی ، 2022 ء کو پانچ ماہ کے اندر اپنے 100ویں معاہدے پر دستخط کرکے یہ سنگ میل حاصل کیا ہے ۔
دفاع کے سکریٹری نے اپنے خطاب میں وزیر اعظم جناب نریندر مودی کی قیادت میں حکومت کے ذریعے کئے گئے اقدامات کی وجہ سے ساز گار ماحول پر تفصیل سے روشنی ڈالی ، جس میں پرائیویٹ سیکٹر کی کمپنیوں کو ملک کی تعمیر میں تعاون کرنے اور آگے بڑھنے کے مواقع فراہم کئے جا رہے ہیں ۔ انہوں نے ، اس بات کی امید ظاہر کی کہ مزید کمپنیاں اس ماحولیاتی نظام کا فائدہ اٹھائیں گی اور ’ آتم نربھر بھارت ‘ کے ویژن کو حاصل کرنے میں مدد کریں گی ۔ انہوں نے الٹائر انفرا سیک پرائیویٹ لمیٹیڈ کو مبارکباد دی اور پروجیکٹ کی تکمیل کے لئے وزارت دفاع کے تعاون کا یقین دلایا۔
آئی ڈیکس فریم ورک کا آغاز 2018 ء میں وزیر اعظم کے ذریعے کیا گیا تھا ، جس کا مقصد ملک کے دفاعی سیکٹر میں اشتراک اور دفاع اور ایرو اسپیس میں اسٹارٹ اَپس شروع کرنے کے لئے ایک پلیٹ فارم فراہم کرنا ہے ۔ آئی ڈیکس ڈیفنس انوویشن آرگنائزیشن  کے ذریعے نافذ کی جا رہی ہے ، جو دفاعی پیداوار کے محکمے کے تحت قائم کیا گیا ہے ۔
اب تک آئی ڈیکس میں انفرادی اختراع کار ، ایم ایس ایم ایز اور اسٹارٹ اپس کے ذریعے ڈی آئی ایس سی ، پرائم اینڈ او سی کے تحت 6500 سے زیادہ درخواستیں موصول ہوئی ہیں ۔ اس سے ہزاروں ملازمتوں کے مواقع پیدا ہونے کے ساتھ بھارت کے با صلاحیت افراد واپس ملک آنے میں دلچسپی لے رہے ہیں ۔
اکتوبر میں منعقد ڈیف ایکسپو - 2022 کے دوران ، وزیر اعظم نے خلاء کے شعبے میں صنعت اور اسٹارٹ اَپس کے ذریعے مسلح افواج کے لئے اختراعی حربے تیار کرنے کی خاطر ڈی آئی ایس سی - 8 سمیت مشن ڈیف اسپیس کا آغاز کیا تھا ۔ اس میں درخواست دینے کی آخری تاریخ 2 جنوری ، 2023 ء ہے۔
آئی ڈیکس ، اس بات کو یقینی بنانے کے لئے تیز رفتاری سے کام کر رہا ہے کہ اسٹارٹ اپس اور اختراع کاروں کے ساتھ ، اس کے معاہدے منطقی انجام تک پہنچیں اور وقت پر جلد ہی یونیکورن بننے کی صلاحیت والے ادارے ایک نئی راہ تلاش کریں اور اس کے ساتھ ہی مسلح افواج کی ضروریات کو پورا کریں ۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 14163
(Visitor Counter : 88
وزارت دفاع
بھارتی بحریہ نے تعلیم کی شاخ کے سینئیر عہدے داروں کے لئے معلومات میں اضافے کے پروگرام کا انعقاد کیا
بھارتی بحریہ نے 5 اور 6 اکتوبر 2023 کو نئی دلی میں تعلیم کے عہدے داروں کے لئے معلومات میں اضافے کے سالانہ پروگرام 2023 کا انعقاد کیا۔اس پروگرام میں بھارتی نول اکیڈمی کے پرنسپل ریئر ایڈ مرل راجویر سنگھ کموڈور  ، کموڈور جی رام بابو اور بھارتی بحریہ کے تعلیم کی شاخ کے دیگر سینئیر عہدے داروں نے شرک کی ۔اس پروگرام کا خاص مقصدشاخ سے متعلق مختلف پالیسی اقدامات اور موجودہ زمانے کے معاملات کے علاوہ بھارتی بحریہ کے فروغ اور ترقی کی خاطر اس کی کارکردگی کو بہتر بنانا ہے۔
اس پروگرام کے ایک حصے کے طورپر تعلیمی منصوبہ بندی اور انتظامیہ کے قومی ادارے  اور اندراگاندھی نیشنل اوپن یونیورسٹی  کے نرمان مقررین کو اعلیٰ تعلیم سمیت تعلیم کے شعبے میں جدید پیش رفت پر لیکچر دینے کے لئے موعو کیا گیا تھا۔اس کے علاوہ دونوں سروسز ، دیگر تعلیمی اداروں اور بحریہ کے صدر دفتر میں دیگر ڈائریکٹوریٹ نے متعلقہ اور ہم عصر موضوعات پرلیکچر دئے ۔چیف آف پرسنل اینڈ کنٹرولر پرسنل سروسز جناب کے سوامی ناتھن نے اپنے اختتامی خطبے میں بحریہ کی تعلیم کی ڈائریکٹوریٹ کے حالیہ اقدامات اور بحریہ کے عملے کی تعلیم ، تربیت اور بہبود کے شعبے میں شاخ کے رول کی ستائش کی۔ انہوں نے مندوبین پر زور دیا کہ وہ بھارتی بحریہ کے ابھرتے ہوئے رول کے خطوط اس شاخ کو مرتب کرنے کے لئے اپنی موثر قیادت فراہم کرتے رہے ہیں۔
بندرگاہوں، جہاز رانی اور آبی راستوں کی وزارت
اندرون ملک آبی گزرگاہوں کا فروغ اور ارتھ گنگا پہل
بندرگاہوں ، جہازرانی اور آبی گزرگاہوں کے مرکزی وزیر جناب سربانندسونووال نے راجیہ سبھا میں آج ایک تحریری جواب میں بتایا کہ مال برداری کی نقل و حمل میں اندرون ملک آبی گزرگاہوں کا ماڈل حصہ دوفیصد ہوتا ہے۔ قابل عمل ہونے سے مطالعات /تفصیلی پروجیکٹ رپورٹ کے نتائج پر مبنی ، 26 قومی آبی گزرگاہوں میں سے تقریباً 5149 کلومیٹر طویل آبی گزرگاہوں کو جہازرانی کے مقصد سے فروغ کے لئے قابل عمل پایا گیا ہے۔ آبی گزرگاہوں کا استعمال مختلف عوامل پر منحصر ہے، جن میں چھوٹے بحری جہازوں ، بلارکاوٹ راستوں اور کفایتی اور آخری حدتک کنکٹیویٹی کی دستیابی شامل ہے۔ مختلف وجوہات سے پرائیویٹ شعبے میں چھوٹے بحری جہازوں کی دستیابی پر پابندی عائد ہے۔ ان وجوہات کے پیچھے مارکیٹ کارفرما ہیں۔ کرائے والے راستوں کی صورت ان سے متعلق ترقی ، مقررہ مقاصد کے تحت اسی وقت ممکن ہے جب دیکھ بھال کے لئے پانی کی بونچھار وافر مقدار میں ہو۔
ان حالات میں آئی ڈبلیو ٹی ٹریفک میں ، 02-2001 کے دوران 19.77 ایم ٹی پی اے سے 22-2021 کے دوران 96.31 ایم ٹی پی اے  تک مثبت شرح ترقی کے رجحانات رہے ہیں۔
قومی آبی گزرگاہوں کی ٹرانسپورٹیشن کے مربوط گرڈ سے متعلق 2014 کی رائٹس رپورٹ کے مطابق اندرون ملک آبی ٹرانسپورٹ  موڈ اور زمینی ٹرانسپورٹ کے دیگر غلبے والے موڈز کے درمیان لاگت کا مقابلہ مندرجہ ذیل ہے :
|
|
موڈ
|
|
ریلویز
|
|
قومی شاہراہ
|
|
آئی ڈبلیو ٹی
|
|
مال برداری 
|
|
1.36
|
|
2.50
|
|
1.06
امور داخلہ کی وزارت
غیرقانونی تارکین وطن کی روک تھام کے اقدامات
نئی دہلی، 9 جولائی 2019، داخلی امور کے وزیرمملکت جناب نتیہ آنند رائے نے آج راجیہ سبھا میں ایک سوال کے تحریری جواب میں بتایا کہ آسام کی ریاست میں6 حراستی سینٹر ہے۔جہاں غیر ملکیوں سے متعلق ٹرائبونل کے ذریعہ قرار دیئے گئے غیرملکی شہریوں کو رکھاجاتا ہے۔
25مئی 2019 تک ان حراستی سینٹروں میں حراست میں لئے گئے قرار دیئے گئے غیرملکیوں شہریوں کی تعداد1133 تھی۔ مزید تفصیل حسب ذیل ہیں:
|
|
نمبرشمار
|
|
حراستی سینٹر
|
|
تعداد
|
|
1
|
|
گولپارہ
|
|
267
|
|
2
|
|
کوکرا جھار
|
|
181
|
|
3
|
|
سلچر
|
|
70
|
|
4
|
|
ڈیبوروگڑھ
|
|
48
|
|
5
|
|
جورہاٹ
|
|
215
|
|
6
|
|
تیز پور
|
|
352
|
|
|
|
کل
|
|
1133تعداد
وزیر موصوف نے بتایا کہ ایک نئے اینٹی کٹ اور اینٹی رسٹ ماڈیولرل فینسنگ کے ساتھ موجودہ پرانے ڈیزائن/ کمپوزٹ فینسنگ کی جگہ لینے کے لئے دو نئے پائیلٹس پروجیکٹ تیار کئے گئے ہیں۔آسام میں 3 کلو میٹر سرحدی پٹی پر نئے ڈیزائن کے فینس کی تعمیر کے لئے پائیلٹ پروجیکٹ کو مکمل کرلیا گیا ہے جبکہ پنجاب میں 7.18کلو میٹر سرحدی پٹی پر ایک اور پائیلٹ پروجیکٹ کو منظوری دی گئی ہے اور اس کام کاٹھیکہ دے دیا گیا ہے۔
وزیر موصوف نے بتایا کہ ہندوستان اور پاکستان سرحد اور ہندوستان بنگلہ دیش سرحد پر مشکل راستوں میں جامع مربوط سرحدی بندوبست کے نظام کی شکل میں ٹیکنالوجیکل سلوشن تعینات کرنے کا فیصلہ کیاگیا ہے۔ دو پائلیٹ پروجیکٹ شروع کرنے کے لئے ہند ۔پاک سرحد پر تقریبا10کلو میٹر اور ہند بنگلہ دیش سرحد پر61کلو میٹر کے علاقے کا احاطہ مکمل کرلیا گیا ہے۔
۔۔۔۔۔۔۔۔۔۔۔
م ن۔ح ا۔رض
U- 2976
(Visitor Counter : 46
وزارت دفاع
رکشا منتری نے آرمی کمانڈروں کی کانفرنس کے دوران ہندوستانی فوج کی اعلیٰ قیادت کے ساتھ بات چیت کی
آرمی کمانڈرز کانفرنس، ایک اعلیٰ سطح کی دو سالہ تقریب، نئی دہلی میں 07 سے 11 نومبر 2022 تک منعقد کی جا رہی ہے۔ اس تقریب کے دوران، ہندوستانی فوج کی اعلیٰ قیادت موجودہ سکیورٹی کے حالات اور موجودہ سکیورٹی اپریٹس کے لیے درپیش چیلنجوں کے تمام پہلوؤں پر جامع طور پر غور و فکر کر رہی ہے۔ . اس کے علاوہ، کانفرنس تنظیم نو، لاجسٹکس، انتظامیہ، انسانی وسائل کے انتظام، جدیدت سے متعلق امور پر بھی ، ملکی کاری اور جدیدترین ٹیکنالوجیز کی شمولیت کے ذریعہ توجہ مرکوز کر رہی ہے۔ کانفرنس کے تیسرے دن کی اہم خاص بات رکشا منتری جناب راج ناتھ سنگھ کی ہندوستانی فوج کی سینئر قیادت کے ساتھ بات چیت تھی، جس سے پہلے "مستقبل کے لیے تیار فورس کے لیے تبدیلی کی ضرورت" کے ہندوستانی فوج کےمنصوبوں کے بارے میں بریفنگ دی گئی۔
عزت مآب رکشا منتری نے ہندوستانی فوج میں اربوں سے زیادہ شہریوں کے اعتماد کو ملک کی سب سے قابل بھروسہ اور متاثر کن تنظیموں میں سے ایک کے طور پر دہرایا۔ انہوں نے جب بھی مطالبہ کیا گیا تو سول انتظامیہ کو مدد فراہم کرنے کے علاوہ، ہماری سرحدوں کی حفاظت اور دہشت گردی کے خلاف جنگ میں فوج کے شاندار کردار پر روشنی ڈالی ۔ رکشا منتری نے آپریشنل تیاریوں اور صلاحیتوں کے اعلیٰ معیار کے لیے فورسز کی ستائش کی جس کا تجربہ وہ ہمیشہ فارورڈ علاقوں کے اپنے دوروں کے دوران کرتے رہے ہیں۔ انہوں نے اعلیٰ تعلیمی اداروں سمیت سول صنعتوں کے ساتھ مل کر جدیدترین ٹیکنالوجیز تیار کرنے اور اس طرح ’ ملکی کاری کے ذریعہ جدیدکاری‘ یا ’آتم نربھربھارت‘ کے ذریعے جدیدکاری کے مقصد کی طرف بڑھنے کی فوج کی کوششوں کی تعریف کی۔
عزت مآب رکشا منتری نے سلامتی اور قومی خودمختاری کو یقینی بنانے کے لیے اعلیٰ آپریشنل تیاری کو برقرار رکھنے کے لیے ہندوستانی فوج کی ستائش کی اور اس بات کی تعریف کی کہ "مجھے ہندوستانی فوج اور اس کی قیادت پر مکمل اعتماد اور بھروسہ ہے"۔ انہوں نے یہ کہتے ہوئے اپنی بات ختم کی کہ ہمیں کسی بھی آپریشنل ہنگامی صورتحال کے لیے تیار رہنا چاہیے اور اس لیے آپریشنل تیاری ہمیشہ اپنے عروج کی سطح پر ہونی چاہیے۔
جل شکتی وزارت
جل جیون مشن : آندھرا پردیش نے اپنا سالانہ لائحہ عمل پیش کیا
ریاست نے 22-2021 میں پانی کے 32.47 لاکھ کنکشنس فراہم کرنے کا منصوبہ بنایا
نئی دہلی،30 اپریل ، 2021/ آندھرا پردیش نے جل جیون مشن کا اپنا سالانہ لائحہ عمل ویڈیو کانفرنسنگ کے ذریعے پیش کیا جس میں مالی سال 22-2021 کے لیے تفصیلات پیش کی گئیں۔ اس منصوبے کے تحت گاؤں کے ہر گھر کو پانی کے کنکشن فراہم کرنا ہے۔ ریاست میں 95.66 لاکھ گھر ہیں جن میں سے 44.91 لاکھ گھروں میں نل کے پانی کی سپلائی ہے۔ ریاست میں سر دست 47.13 فیصد ، پائپ کے ذریعے پانی کی فراہمی ہے۔ 22-2021 میں ریاست کا منصوبہ ہے کہ وہ اپنے یہاں دیہی علاقوں میں 32.47 لاکھ نل کے پانی کے کنکشنس فراہم کرائے گی۔ ریاست کا مقصد 13 ضلعوں اور 17044 گاؤوں رواں مالی سال کے دوران ہر گھر جل پہنچانا ہے۔
جل جیون مشن کے تحت ریاستوں اور مرکز کے زیر انتظام علاقوں کے سالانہ لائحہ عمل کے تحت بڑے پیمانے پر کام شروع کیا گیا ہے۔ یہ کام پینے کے پانی اور صفائی ستھرائی کے محکمے کے سکریٹری کی صدارت والی ایک قومی کمیٹی نے انجام دیا ہے جس میں دیگر وزارتوں ، محکموں اور نیتی آیوگ کے ارکان بھی شامل ہیں۔ اس کے بعد سہ ماہی پیش رفت کی بنیاد پر پورے سال رقوم مہیا کرائی جاتی ہے ۔ ہر گھر جل کا مقصد حاصل کرنے میں ریاستوں کی مدد کےلیے تفصیلی منصوبے پر کام شروع کیا گیا ہے۔
آندھرا پردیش میں پچھلے ڈیڑھ سال میں جل جیون مشن کے تحت 14.34 لاکھ نل کنکشن فراہم کرائے گئے ہیں۔ آندھرا پردیش میں ابھی تک 1217 گاؤں کو ہر گھر جل قرار دیا گیا ہے۔ جس کا مطلب ہے کہ ان گاؤوں میں ہر گھر میں نل کے پانی کی سپلائی دستیاب ہو۔ سماج کو بااختیار بنانے کے تئیں یہ ایک بڑا قدم ہے ۔ جیساکہ اُن خواتین اور لڑکیوں کو محض زندگی میں آسانی فراہم کرنا نہیں ہے ، بلکہ انہیں مختلف سرگرمیوں کی طرف راغب کرنا ہے کہ وہ اپنے کنبے کے ساتھ اور زیادہ وقت گزار سکیں۔ ورنہ ان کو اپنے کنبے کے لیے پانی لانے کے مقصد سے طویل فاصلے پر جانا پڑتا تھا۔
کمیٹی نے ریاست پر زور دیا کہ وہ ترجیحی شعبوں کو اپنی توجہ کا مرکز بنائیں جیسے پانی کی وہ جگہیں جہاں پانی کی کوالیٹی مناسب نہیں ہے ، درج فہرست ذاتوں اور درج فہرست قبیلوں کی اکثریت والے علاقے، امنگوں والے ضلعے، خشک سالی کے خطرے والے علاقے اور سنسد آدرش گرام یوجنا وغیرہ۔
کمیٹی نے پائپ والے پانی کی 100 فیصد سپلائی کی فراہمی میں ریاست کی کوششوں کو سراہا۔ ریاست نے 41653 اسکولوں ، 42722 آنگن واڑی مرکزوں، 152 آشرم شالاؤں، 11948 گرام پنچایتوں اور 14383 حفظان صحت مرکزوں میں بھی 100 روزہ مہم کے تحت پانی کی سپلائی فراہم کی ہے۔ یہ مہم 2 اکتوبر 2020 کو شروع کی گئی تھی۔
کامرس اور صنعت کی وزارتہ
بنگلہ دیش- ہندوستان نے ڈھاکہ میں کامرس سکریٹری سطح کی میٹنگ کی
نئی دلی، 08؍ مار چ،بنگلہ دیش اور ہندوستان کے درمیان کامرس سکریٹری سطح کی میٹنگ 8؍ مارچ 2021 کو ڈھاکہ میں منعقد کی گئی۔ بنگلہ دیش کے وفد کی قیادت حکومت بنگلہ دیش میں کامرس کی وزارت کے سکریٹری ڈاکٹر محمد ظفرالدین نے کی، جبکہ بھارتیہ وفد کی قیادت حکومت ہند میں کامرس کے سکریٹری ڈاکٹر انوپ وادھون نے کی۔
بنگلہ دیش کی آزادی کی 50ویں سالگرہ اور بنگلہ دیش-ہندوستان کے باہمی تعلقات کے 50 سال پورے ہونے پر دونوں ملکوں کے ذریعے مجیب بورشو مشترکہ طور پر منانے کے فیصلے کو اجاگر کرتے ہوئے ہندوستانی وفد نے تاریخی مجیب بورشو پر اپنی مبارکباد پیش کی۔ سرٹیفکیٹ آف اوریجن کے ضابطوں ، علاقائی کنکٹی ویٹی کےاقدامات کو بلاروکاوٹ بنانا، جوٹ کی مصنوعات پر اینٹی ڈمپنگ ڈیوٹی کا نفاذ، معیارات کومعقول بنانا، بندرگاہی بندشوں کا خاتمہ، تجارت کے بنیادی ڈھانچے سے متعلق امور، ہند- بنگلہ دیش سی ای او فورم، تجارت کے اعداد و شمار میں ساجھیداری اور سرحدی تجارت کے بنیادی ڈھانچے کو بہتر بنانے سمیت باہمی دلچسپی کے بہت سے امور پر تبادلہ خیال کیا گیا ۔ دونوں فریقوں نے جامع اقتصادی ساجھیداری معاہدے ، پر قابل عمل ہونے سے متعلق مطالعہ میں تیزی سے پیش رفت کرنے کا فیصلہ کیا۔
حکومت ہند کے کامرس کے سکریٹری نے اپنے دورے کے دوران حکومت بنگلہ دیش کے کامرس کے وزیر جناب ٹیپو منشی اوربنگلہ دیش کی وزیراعظم کے پرائیویٹ صنعت اور سرمایہ کاری کے مشیر جناب سلمان ایف رحمٰن سے بھی ملاقات کی۔ اس کے علاوہ ہند- بنگلہ دیش ایوان تجارت  کے صدر نے اپنے بورڈ کے ارکان کے ساتھ کامرس کے سکریٹری سے ملاقات کی اورباہمی تجارت میں مزید اضافہ کرنے کے طریقوں پر تبادلہ خیال کیا۔
یہ میٹنگ بنگلہ دیش کی کامرس کی وزارت اور ہندوستان کی کامرس و صنعت کی وزارت کے درمیان تجارت پر مشترکہ ورکنگ گروپ  کی 16 اور 17 فروری 2021 کو 13ویں میٹنگ کے بعد منعقد کی گئی ہے۔ جے ڈبلیو جی میں تجارت و کامرس سے متعلق باہمی دلچسپی کے مختلف شعبوں میں تفصیل سے تکنیکی تبادلہ خیال کیا۔
اس بات سے اتفاق کیا گیا کہ کامرس سکریٹریوں اور جے ڈبلیو جی کی آئندہ میٹنگ باہمی طورپر سہولت والی تاریخوں کو ہندوستان میں منعقد کی جائیں گی۔